Ampliat el termini de sol·licitud de la reducció per capacitat econòmica en la taxa de residus
27 de desembre de 2024

· Les sol·licituds es podran tramitar fins al 17 de febrer de 2025.

L'Àrea Econòmica de l'Ajuntament de l'Eliana anuncia l'ampliació del termini de presentació de sol·licituds per al reconeixement del benefici fiscal de reducció per capacitat econòmica en la quota tributària de la taxa per gestió de residus urbans corresponents a l'exercici 2025.

El termini, que acabava el 31 de desembre del present any, queda prorrogat fins al 17 de febrer de 2025, ja que l'aprovació definitiva d'aquesta mesura va ser publicada en el BOP amb data 10 de desembre.

Cal recordar que el Ple de l'Ajuntament va aprovar la modificació de l'article 5é de l'ordenança en relació a l'aplicació d'una reducció per capacitat econòmica en la cuota tributària de la taxa.